**Факультатыўныя заняткі «Роднае слова», 2 клас**

**Падарожжа ў Краіну слоў**

Тлумачальная запiска

 Факультатыўныя заняткi «Роднае слова» з’яўляюцца зместавым працягам

урокаў не толькі ў плане пашырэння лінгвакраіназнаўчых ведаў, спасціжэнні нацыянальнага каларыту беларускай мовы і асэнсаванні сродкаў яго выражэння.

 Факультатыўныя заняткi «Роднае слова» вырашаюць наступныя задачы:

* вучыць спасцiгаць характэрныя рысы беларускага маўлення;
* знаёмiць вучняў з элементамi і ўзорамі беларускай нацыянальнай культуры;
* фармiраваць у вучняў матывы вывучэння беларускай мовы;
* уводзіць лексiчна-семантычныя адзiнкi ў актыўны слоўнiк вучняў.

Змест факультатыўных заняткаў «Роднае слова» складаецца з наступных блокаў: маўленчая этыка, слова ў гульнi, слова ў песнi, само слова гаворыць**.**

Па выбары настаўніка на адным занятку можна аб’ядноўваць матэрыял розных блокаў ці паслядоўна вывучаць матэрыял кожнага блока.

Вучэбна-метадычнае забеспячэнне факультатыўнага курса “Роднае слова”

складае вучэбна-метадычны дапаможнік для настаўніка і вучэбны дапаможнік для вучняў. У метадычным дапаможніку змешчаны праграма заняткаў, агульныя метадычныя парады па арганізацыі і правядзенні заняткаў. Падборка заданняў для вучняў пададзена па тэматычных аддзелах праграмы.

Асноўнымі метадамі навучання з’яўляюцца моўныя гульні, дыялогі, камунікатыўныя практыкаванні, слуханне і чытанне фальклорных і літаратурных тэкстаў, моўны аналіз тэкстаў, гутарка, завучванне на памяць невялікіх вершаў, развучванне песень, драматызацыя і інш.

Пры падборы форм арганiзацыi факультатыўных заняткаў «Роднае слова» неабходна пазбягаць дублiравання ўрокау беларускай мовы, фармалiзацыi маўленчага асяроддзя. Пажадана выкарыстоўваць формы, характэрныя для пазакласнай i пазашкольнай работы: ранiшнiкi, конкурсы, народныя святы, экскурсii, наведванне тэатраў i выставак, прыцягваць вучняў да падрыхтоўкi заняткаў, абуджаць у iх iнiтыятыву ў выбары спосабаў арганiзацыii правядзення асобных частак заняткаў.

Група складаецца з вучняў аднаго класа, якія пажадалі больш падрабязна пазнаёміцца з беларускім словам, з яго асаблівасцямі, яго разнастайнасцю і выразнасцю.

**ТЭМА: Падарожжа ў краіну слоў (Слайд 1)**

**МЭТА:** паказаць разнастайнасць тэматычных груп слоў беларускай мовы; працаваць над назапашваннем лексікі роднай мовы; выклiкаць у вучняў цiкавасць да беларускай мовы; выхоўваць любоў да роднага слова.

**АБСТАЛЯВАННЕ:** карткі з заданнямі, прэзентацыя.

**Змест заняткаў**

**І Арганізацыйны момант. Матывацыя**

Настаўнік чытае верш.

 Адкрываю, як свет, нанова

 Беларускае роднае слова.

 Пералівістае - як каменьчык,

 вясёлкавае - як ручэй,

 цёплае - як агеньчык

 добрых тваіх вачэй,

 светлае - як маланка,

 гнеўнае -як пярун,

 ціхае - як калыханка,

 вечнае – як Беларусь!

* Якое слова для нас роднае?
* Якое яно беларускае слова?
* Чаму мы павінны ведаць беларускую мову?

**ІІ Работа па тэме заняткаў**

1. **Уступнае слова настаўніка**

 Сёння наш шлях ляжыць у Краіну слоў. Кожны жыхар гэтай краіны ведае сваё месца і ніколі не хоча заняць месца другога.

Нагадайце, дзе жывуць беларускія словы? **(Слайд 2)**

Слова ў маўленні Слова ў гульні

Слова ў песні Слова ў слове

Падарожжа пройдзе ў выглядзе гульні “Шчаслівы выпадак”. Група падзяляецца на тры каманды: Сонейка, Вяснянка, Пралеска. Гульня праходзіць па геймах. Кожнай камандзе задаюцца пытанні. За правільны адказ прысуджаецца бал. За правільны адказ на пытанне з паметкай “шчаслівы выпадак” прысуджаецца 2 балы.

1. **І гейм – “Размінка” – ветлівыя словы (Слайд 3)**

Слова мы вывучаем у розных выяўленнях. Але ёсць такія словы, што мы гаворым кожны дзень, без іх нельга жыць.

* Якія гэта словы? (Ветлівыя словы)

Кожная каманда па чарзе называе па адным слове. Словы прывітання,развітання, падзякі, прабачэння, звароту, просьбы. Камандзе, на якой скончыўся ланцужок слоў, дастаецца “шчаслівы выпадак”

1. **Музычная паўза.**
2. Каманда “Сонейка” прадстаўляе інсцэніроўку песні “ Саўка ды Грышка” (Дадатак А).
3. **ІІ гейм – “Што мы ведаем” (Слайд 3)**

 На пялёстках рамонка запісаны назвы жанраў твораў (лічылка, заклічка, пацешка, скарагаворка, дражнілка, верш. Удзельнікі каманд бяруць па чарзе пялёсткі і на памяць расказваюць азначаны там твор (Дадатак Б).

1. **Музычная паўза.**

 Каманда “Пралеска” прадстаўляе інсцэніроўку песні “ Сядзіць камар на дубочку” (Дадатак А).

1. **ІІІ гейм – “Ты мне – я табе”. Конкурс капітанаў. Загадкі (Слайд 4).**

Капітаны загадваюць адзін аднаму загадкі.

Ні рак, ні рыба, ні звер, ні птушка.

 Звініць танюсенька прама ў вушка.

 Хто яго заб’е, той сваю кроў пралье. **(Камарык)**

 Чоран , ды не воран, Само з кулачок,

 Рагат, ды не бык, Чырвоны бачок.

 Шэсць ног без капыт, Дакранешся пальцам - гладкае,

 Ляціць – вые, А адкусіш – салодкае**. (Яблык)**

 Сядзе – зямлю рые. **(Жук)**

1. **Музычная пауза.**

Каманда “Вяснянка” прадстаўляе інсцэніроўку песні “ Пра добрую мышку і мудрую кошку”( Сл. Л.Дранько-Майсюка, муз. Л. Захлеўнага) (Дадатак В).

**Падлічваюцца балы**

1. **ІV гейм – “Гонка за лідэрам” (Слайд 5).**

 Кожнай камандзе прапануюцца выявы прадметаў па тэмах. Вучні павінны назваць прадметы па-беларуску. Першай заданне прапануецца камандзе з меншай колькасцю балаў.

Школьныя рэчы: аловак, сшытак, пэнзаль, падручнік, гумка **(Слайд 5).**

 Адзенне і абутак: чаравікі, спадніца, сукенка, кашуля, боты **(Слайд 6).**

 Кватэра, мэбля: канапа, дыван, ложак, пакой, шафа**( Слайд 7).**

 **Падлічваюцца балы. Вынік.**

**ІІІ Работа па вучэбным дапаможніку “Роднае слова”. Прыказкі.**

Падарожжа наша працягваецца. Давайце ўспомнім творы, якія з намі гавораць і вучаць нас. Так, гэта прыказкі **(Слайд 8).**

**Заданне 4.1 ( С. 55)**

Дапоўніць прыказкі неабходнымі па сэнсе словамі, растлумачце сэнс

прыказак.

 Як зробіш справу, такую і набудзеш \_\_\_\_\_\_\_\_\_\_.

Хочаш есці калачы, дык не сядзі на \_\_\_\_\_\_\_\_\_\_\_.

Не адкладвай на заўтра тое, што можна зрабіць \_\_\_\_\_\_\_\_.

За \_\_\_\_\_\_\_ работ бярэцца, ні адна не ўдаецца.

*Словы для даведак: пячы, сёння, сем, славу*.

 Вызначце, на якую тэму гэтыя прыказкі, чаму яны вас вучаць? **(Слайд 8)**

**ІV Работа ў групах( Слайд 9).**

 Кожнай групе прапануюцца словы, з якіх трэба скласці па 2 прыказкі і растлумачыць іх сэнс (Дадатак Г).

Лёгка пасварыцца, цяжэй памірыцца.

 Птушка моцная крыламі, а чалавек дружбай.

 Новых сяброў набывай, але старых не забывай.

 Добраму заўсёды добра, а кепскаму кепска.

 Не рабі другому, што не люба самому.

 Як гукнеш, так і адгукнецца

**ІV Вынік заняткаў. Рэфлексія**

* Спадабалася падарожжа? Будзем яго працягваць?
* Што запомнілася?
* Якую прыказку вы будзеце помніць як навуку, карыстацца ў жыцці?

Кожны вучань выбірае прыказку і прымацоўвае насупраць яе смайлік.

 У добры шлях! **(Слайд 10)**

Спіс выкарыстаных крыніц

1. Антонава, Н.У. Роднае слова. 1-ы кл. : дапам. для настаўнікаў устаноў агул. сярэд. адукацыі з рус. мовай навучання/ Н.У. Антонава. – Мінск: Жаскон, 2011. – 72 с.
2. Антонава, Н.У. Роднае слова. 1-ы кл. : дапам. для вучняў устаноў агул. сярэд. адукацыі/ Н.У. Антонава, І.А.Буторына. – Мінск: Асар, 2013. – 92 с.
3. Паўлоўская, В.І. Мова: цікава і займальна / В. І. Паўлоўская. – Мн.,1989. - 130 с.
4. Шылько,Т. М. Скажы па-беларуску / Т. М. Шылько. – Мн., 2004. – 65 с.

Дадатак А

**Беларуская народная песня “Саўка ды Грышка”.**

Саўка ды Грышка ладзілі дуду

Павесяліцца ды прагнаць нуду.

Ду-ду-ду-ду, ду-ду-ду-ду, ладзілі дуду.

Ду-ду-ду-ду, ду-ду-ду-ду,ды прагнаць нуду.

Дзядок старэнкі ёмкі ўзяўшы скрут

кіем на дзверы паказаў ім тут.

Ту-ту-ту, ту-ту-ту, ёмкі ўзяўшы скрут.

Ту-ту-ту, ту-ту-ту, паказаў ім тут.

Вы сабе дуйце свае го-ца-ца,

Толькі не страшце малога хлапца.

Го-ца-ца-ца, го-ца-ца-ца свае го-ца-ца.

Го-ца-ца-ца, го-ца-ца-ца, малога хлапца

**Беларуская народная песня “Сядзіць камар на дубочку”.**

Сядзіць камар на дубочку, Наляцела злая бура,

на зялёненькім лісточку. камарочка з ліста здула.

Ай, люлі, люлі, люлі, Ай, люлі, люлі, люлі,

на зялёненькім лісточку. камарочка з ліста здула

Сядзіць камар, напявае, Тут дзве мушкі падляцелі,

чорных мушак забаўляе. камара пад ручкі ўзялі.

Ай, люлі, люлі, люлі, Ай, люлі, люлі, люлі,

чорных мушак забаўляе. камара пад ручкі ўзялі.

 Камара пад ручкі ўзялі,

 у дом вялі, у пасцельку клалі.

 Ай, люлі, люлі, люлі

 у дом вялі, у пасцельку клалі.

Дадатак Б

**дражнілка**

**скорагаворка**

**заклічка**

ромашка

**пацешка**

**лічылка**

**верш**

Дадатак В

**Песня “ Пра добрую мышку і мудрую кошку”**

 **( Сл. Л.Дранько-Майсюка, муз. Л. Захлеўнага)**

Бегла мышка па дарожцы, Кошка есці іх не ўмела,

падарунак несла кошцы - мышку з есці захацела,

не смятану, не аладкі, а пасля паразважала –

а пшанічныя зярняткі. з мышкай той пасябравала.

*Прыпеў: Прыпеў:*

Пі-пі-пі, пі-пі-пі-пі!Пі-пі-пі, пі-пі-пі-пі!

Мяў, мяў-мяў!Мяў, мяў-мяў!

Пі-пі-пі, пі-пі-пі-пі!Пі-пі-пі, пі-пі-пі-пі!

Мяў, мяў-мяў!Мяў, мяў-мяў!

Не смятану, не аладкі, А пасля паразважала –

 а пшанічныя зярняткі. з мышкай той пасябравала.

Пі-пі-пі, пі-пі-пі-пі!Пі-пі-пі, пі-пі-пі-пі!

 Мяў, мяў-мяў!Мяў, мяў-мяў!

Дадатак Г

Прыказкі

|  |
| --- |
| ГРУПА 1пасварыцца, памірыцца, лёгка, цяжэй  моцная, крыламі, а дружбай, птушка, чалавек |
|  ГРУПА 2  новых, не забывай, набывай, але, сяброў, старых добраму, кепскаму, заўсёды, добра, а, кепска. |
|  ГРУПА 3  другому, што, не люба, самому, не рабі гукнеш, як, адгукнецца, так і  |